Ի պաշտպանություն Ասյա Խաչատրյանի՝ «Ֆեյսբուքի» որոշ օգտատերեր գրեցին՝ պատրաստ են ընկերություն անել ադրբեջանցիների հետ, քանի որ ազգությունը կարևոր չէ: Հետևաբար, Ասյա Խաչատրյանի այս լուսանկարներից չպետք է ողբերգություն սարքել: Ինչպե՞ս է այս ամենին վերաբերվում Արցախի իշխանությունը: Դավիթ Բաբայանի խոսքով՝ ամեն մի փաստ, առավելեւս, պատերազմում գտնվող երկրի համար, պետք է դիտարկել տարբեր տեսանկյունից: «Ընկերություն անելը շատ լավ բան է, այն ոչ մի սահման չի ճանաչում: Բայց մյուս կողմը (նկատի ունի ադրբեջանցի երիտասարդին) ազնիվ նպատակներո՞վ է ընկերություն անում, ի՞նչ շահ ունի: Ընկերություն անել միայն հանրային կարծրատիպերը կոտրելու համար՝ ճիշտ չէ»,- մանրամասնում է Դավիթ Բաբայանը: